अप्रिल २०११ फेरी एक पटक सम्पूर्ण खगोलविदहरुकालागी व्यस्त महिना हुनेछ किनभने फेरी एक पटक विश्‍वव्यापी खगोल महिना (GAM ) आफ्नो दोस्रो अध्याय लिएर फर्किएको छ । एस्ट्रोनोमर्स विदआउट बोर्डर्स (AWB) नामक संस्थाले आयोजना गर्ने यस वार्षिक कार्यक्रम अप्रिल महिना भरी संचालन हुन्छ । अन्तराष्ट्रिय खगोल वर्ष २००९ को एक कार्यक्रम '१०० HA' को निरन्तरता स्वरूप ब्रम्हाण्डको उत्सव मनाएर विश्‍वव्यापी खगोल महिना संसार भरी मनाइन्छ ।
सम्पूर्ण खगोल सम्बन्धित संस्था, पाठशाला, विज्ञान केन्द्र तथा खगोलमा रुची राख्ने व्यक्तीहरुलाई यस महिनामा खगोल सम्बन्धी विभिन्न कार्यक्रमहरु जस्तै सेमिनार, वक्तीत्व, अवलोकन आदी संचालन गरेर यस महिना खगोलको उत्सव मनाउन आव्हान गरिन्छ । विश्‍वव्यापी कार्यक्रम अथवा आफ्नै सोचाइ अनुरूप कार्यक्रमहरु आयोजना गरेर GAM २०११ मनाउन सकिनेछ ।
यो GAM को दोस्रो अध्याय हो जुन GAM २०१० को अत्याधिक सफलता पछी त्यसैको निरन्तरता स्वरूप आयोजना हुँदैछ । पहिलेको वर्ष AWB ले सातओटा विश्‍वव्यापी कार्यक्रमहरु संयोजन गरेको थियो जसमा आकाशीय पिण्डको अवलोकन, विश्‍व शान्ती कार्यक्रम, प्रकाश प्रदुशण आदीका स…